Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 285

12. évfolyam Évi óraszám: 96 óra Belépő tevékenységformák Nyomdák, alapanyaggyártó üzemek látogatása során feladattal vezetett, önállóan végrehajtott megfigyelések, elemzések. Múzeumok, kiállítások látogatása. Albumok, színtanulmányok, színatlaszok tanulmányozása. Csoportos és egyéni kísérletek, mérések. Eszközhasználat. Az internet használata a tananyaghoz kapcsolódó információk megszerzésére. Számítógépes szimulációs programok, multimédiás szakanyagok használata. 2001/28/II. szám A színtan alapjai Témakörök Tartalmak A színek tudománya Színek a fizikában. Goethe színelmélete Alapszínek. A spektrum színei. Goethe színköre. A szín mint kifejezőeszköz Színvalóság és színhatás. A színek harmóniája. Hét színkontraszt Magában való színkontraszt. Fény-árnyék kontraszt. Hideg-meleg kontraszt. Komplementer kontraszt. Szimultán kontraszt. Minőségi kontraszt. Mennyiségi kontraszt. A színek keverése Keverési módok. A színgömb. A színek hatásai A színek összhangzattana. Forma és szín. A színek térhatása. Nyomdaipari anyagismeret Témakörök Tartalmak A nyomdafesték fogalma, alkotóelemei Pigmentek, kötőanyagok, adalékanyagok. A nyomdafesték tulajdonságai Optikai tulajdonságok, szerkezeti, mechanikai tulajdonságok, száradási tulajdonságok, ellenállási tulajdonságok, környezeti hatásuk. A nyomdafestékekkel szemben támasztott minőségi követelmények A nyomtatvány minőségét befolyásoló tulajdonságok. Fényérzékeny anyagok Ezüsthalogenides fényképészeti rendszerek. Diazo típusú fénymásoló és fényképező rendszerek. Fotopolimer rendszerek. A digitális nyomtatás anyagai Tonerek, tintaanyagok. Termotranszfer, termoszublimációs anyagok. A továbbhaladás feltételei A tanulók látogatásaik jegyzőkönyveit és önálló szakmai munkáik eredményeit, feladatmegoldásaikat írásos formában rögzítsék és adják be értékelésre. 2001/28/II. szám A színtan alapjai: A tanulók ismerjék a szín fogalmát, a fizikai jelenségek és a szín összefüggését. Ismerjék a színek valamilyen rendszerezését. Legyenek tájékozottak a színkontrasztokról, a forma és a szín összefüggéseiről. Nyomdaipari anyagismeret: Anyagminták, termékek, leírások alapján a tanulók ismerjék fel a fémfóliák, műanyag fóliák, vásznak fajtáit, és adják meg nyomtathatósági tulajdonságait. Ismerjenek fel tipikus pigmenteket, kötőanyagokat, adalékanyagokat, rendeljék azokat össze tulajdonságaikkal. Mutassák be a nyomtatvány minőségét befolyásoló anyagtulajdonságokat. Ismerjék az ezüsthalogenides fényképészeti rendszereket, a diazo típusú fénymásoló és fényképező rendszereket, a fotopolimer rendszereket. Legyenek tájékozottak a digitális nyomtatásban alkalmazott anyagokat illetően. NYOMDAIPARI SZAKMACSOPORTOS ALAPOZÓ GYAKORLATOK 11—12. évfolyam Célok és feladatok A szakmacsoportos alapozó oktatás lehetőséget nyújt a kiválasztott szakmacsoport közös elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsőfokú továbbtanulás előkészítésére és az érettségi utáni szakképzés megalapozására. A tantárgy célja, hogy bővítse, rendszerezze és mélyítse el a közismereti és a szakmai orientációs tantárgyak keretében tanult ismereteket, fejlessze, formálja a tanulók műszaki szemléletét, alapozza meg a szakmai műveltséget, készítsen fel a szakterület szakmai gyakorlataira. A nyomdaipar sokszínű, tartalmas, aktív tanulói magatartást és tanulási élményeket is eredményező bemutatásával hívja fel a figyelmet a nyomdaipari szakmák sajátos voltára, keltse fel a tanulók érdeklődését a szakmacsoport iránt, bizonyítsa be számukra az iparág gazdasági jelentőségét, hosszú távú fejlődőképességét. Üzemlátogatások során mutassa be a nyomdászat főbb területeit, kapcsolódó ágazatait, az iparszerű termelést, a nyomdászat szépségeit, termékeit, hasznosságát, környezeti hatásait, fejlődésének irányát, valamint a szakmacsoportban dolgozók tevékenységét, a nyomdaipari pályák távlatait. Segítse a tanulókat leendő szakmai szerepük kiválasztásában, megfogalmazásában, egyéni életpályájuk reális megtervezésében. Adjon alkalmakat, teremtsen feladathelyzeteket a tanulóknak képességeik, szakmai tehetségük kibontakoztatására, keltse fel az érdeklődést a szakmai tevékenységek teljesebb köre iránt. Biztosítson lehetőséget a szakmacsoport munkaköreiben szükséges tudatos, felelősségteljes magatartás kialakulásához, a tanulási és szakmai motiváció megerősítéséhez, fejlődéséhez. Alakítsa ki a tanulókban a pontos és minőségi munkavégzés igényét. Az Anyagmegmunkálások oktatásának célja, hogy a tanulók szerezzenek tapasztalatot a nyomdaiparban használt néhány anyagféleség előkészítéséről és viselkedéséről, tulajdonságairól. A Számítógépes gépírás oktatásának a célja a tízujjas vakíráson alapuló helyes írástechnika elsajátítása, a másolási készség megalapozása. A gyakorlati életben általánosan előforduló egyszerű szövegek formai kivitelezése. A sebesség fokozása és a másolási készség továbbfejlesztése. A Színtani alapgyakorlatok célja, hogy a tanulók tapasztalatokat szerezzenek a színekről, hatásaikról. Fejlődjön színérzékelésük, kézügyességük, alakuljon ki színkezelési képességük. Fejlesztési követelmények A tantárgy tanulása során fejlődjenek a tanulók szakmai gyakorlatok elvégzéséhez szükséges képességei, így különösen az ismeretalkalmazó, szintetizáló gondolkodás, az önálló tapasztalatszerzés képessége, a kreativitás, a gyakorlati feladatmegoldó képesség. A szóbeli és írásos szakmai kommunikációban használják helyesen a szakmai kifejezéseket, értsék a szakmai alapfogalmakat, folyamatosan bővítsék a szakmai szókincsüket. 2001/28/II. szám Alakuljon ki, fejlődjön a tanulók szépérzéke, erősödjön meg a saját munkájukkal kapcsolatos igényességük, munkájuk legyen átgondolt, célszerű, biztonságos és eredményes. Munkájuk során szakszerűen tudjanak leírásokat, szakirodalmat, táblázatokat használni. A tantárgyi tevékenység során szokjanak hozzá az önálló szakmai munkavégzéshez, alakuljon ki az önálló feladatmegoldás képessége, érezzék meg a szakmai munka eredményeinek, sikereinek értékét, örömét. Alakuljon ki a tanulókban a rendszeres és folyamatos önképzésnek, az eszközök szakszerű használatának az igénye, a felelősségérzet egymás iránt, a társakkal való együttműködési képesség. Munkájuk során fejlődjön szépérzékük, érzékelésük, kézügyességük, munkavégzésük legyen egyre fegyelmezettebb, pontosabb. Tanulják meg az eszközök balesetmentes, biztos használatát, maradéktalanul tartsák be a munka- és tűzvédelmi szabályokat, erősödjék a kötelességtudatuk, a felelősségérzetük, a mások munkájának, eredményeinek, teljesítményeinek tisztelete. A szakmai gyakorlati tevékenység során folyamatosan erősödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, fejlődjön és erősödjön a szakmához, a választott munkához, életpályához való kötődésük. Lássák meg a nyomdatermékek, a technika, a szakma mögött az embert és a természetet, tiszteljék annak értékeit, ismerjék fel és utasítsák el a környezetszennyező, a természet- és egészségkárosító tevékenységeket, az ilyen magatartást. Legyen tapasztalatuk a papírok, más anyagok előkészítésében, a tanult műveletek, mérések elvégzésében. Megszerzett ismereteiket, tapasztalataikat tudják a legfontosabb szakkifejezések, jelölések megfelelő használatával megfogalmazni, leírni. Legyenek képesek a tartós figyelemösszpontosításra, növekedjen a tanulók kitartása, önfegyelme, kézügyessége. Alakuljon ki a tanulókban az ecset- és festékkezelés, a látott és elképzelt színárnyalat kialakításának képessége.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes